Sjokksjakk

Sjokksjakk, også kalt Bughouse, Exchange chess, Siamese chess, Tandem chess eller Transfer chess (engelsk), er en populær sjakkvariant, som spilles på to sjakkbrett med fire spillere, med to på hvert lag. På et lag spiller den ene med hvit farge og den andre med sort. Normale sjakkregler gjelder, bortsett fra at fangede brikker på ett brett sendes over til medspiller på det andre brettet, som så har muligheten til å sette disse brikkene inn på sitt brett.

Det spilles ofte med kort tidskontroll og dette kombinert med flytting av brikker over fra ett brett til ett annet gjør at spillet ser kaotisk og tilfeldig ut. Derfor kalles spillet bughouse, som er et engelsk slangord for psykiatrisk sykehus. Det spilles som alternativ til vanlig sjakk både på internett, og som tradisjonelle turneringer. Det arrangeres årlige bughouseturneringer både nasjonalt og internasjonalt.

Eksterne lenker 
 Forklaring av BugHouse av FM Gulamali og NM Stewart
 Bughouse og Tandemsjakk av Hans Bodlaender
 Errant Fischers Bughouseside
 bughouse-db.org - FICS bughouse database

Sjakk